നാട്ടുകാരനെ കൈയേറ്റം ചെയ്ത എസ്ഐയ്ക്ക് പകരം സസ്പെന്ഡ് ചെയ്തത് മറ്റൊരു എസ്ഐയെ പോത്തന്കോട്: കഴക്കൂട്ടത്ത് യുവാവിനെ പൊലീസ് തടഞ്ഞുനിറുത്തി മര്ദ്ദിച്ച സംഭവത്തില് പരാതിയില് പറയുന്ന എസ്.ഐയ്ക്ക് പകരം മറ്റൊരു എസ്.ഐയെ സസ്പെന്ഡ് ചെയ്തത് വിവാദത്തില്. നിജസ്ഥിതി അന്വേഷിക്കാന് സ്പെഷ്യല് ബ്രാഞ്ച് അസിസ്റ്റന്റ് കമ്മിഷണറെ ചുമതലപ്പെടുത്തി. എസ്.ഐ വിഷ്ണുവാണ് തന്നെ മര്ദ്ദിച്ചതെന്നാണ് യുവാവ് പറഞ്ഞതെങ്കിലും കഴക്കൂട്ടം സ്റ്റേഷനിലെ പ്രിന്സിപ്പല് എസ്.ഐ വിമലിനെതിരെയാണ് നടപടിയെടുത്തത്. തന്നെ മര്ദ്ദിച്ച എസ്.ഐ ഇപ്പോഴും ചുമതലയില് തുടരുന്നതിനെതിരെ യുവാവ് രംഗത്തെത്തിയിരുന്നു. ഞായറാഴ്ച രാത്രി 8നാണ് കഴക്കൂട്ടം രാമചന്ദ്രനഗര് നന്ദനത്തില് യു.വി. ഷിബുകുമാറിനെ പൊലീസ് മര്ദ്ദിച്ചത്.